โดนแมวที่บ้านพี่จิกข่วนมา 1 อาทิดเมื่อวันที่ 9 มิย ค่ะ แผลขนาด3 มล. เลือดออก ตอนนั้นล้างแผล และเอาแอลกอฮอลราดแผล และทาเบตาดีนค่ะ อยากทราบว่าต้องรอถึงวันไหนถึงจะชัวร์ว่าเราไม่ติดเชื้อคะ?? พอดีหนุไม่ได้ไปฉีดวัคซีนค่ะ กังวลมากๆค่ะ ปล..แมวก็ยังอยุ่ที่บ้านพี่ ตอนนี้ปกติดีค่ะ แมวไปฉีดวัคซีนมาตอนเดือน พค ค่ะ
สวัสดีค่ะ หากโดนแมวข่วนมาตั้งแต่วันที่ 9 มิ.ย. และในวันนี้วันที่ 19 มิ.ย. หากแมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้าในวันที่ข่วนค่ะ และ ก็จะไม่ติดโรคพิษสุนัขบ้า ดังนั้นจึงไม่จำเป็นต้องไปฉีดวัคซีนป้องกันพิษสุนัขบ้าค่ะอย่างไรก็ตาม การมีแผลที่มีเลือดออก อาจเสี่ยงต่อการติดเชื้อบาดทะยักได้ หากในช่วง 5 ปีที่ผ่านมา ยังไม่เคยได้ฉีดวัคซีนบาดทะยักกระตุ้น ควรไปฉีดวัคซีนป้องกันบาดทะยักด้วยค่ะ สำหรับระยะฟักตัวของโรคบาดทะยักจะอยู่ที่ 3-21 วัน ดังนั้นอาจยังฉีดป้องกันได้อยู่ค่ะ